კორნელის უნივერსიტეტი

კორნელის უნივერსიტეტი — ამერიკის კვლევითი უნივერსიტეტი ითაკაში, ნიუ იორკი (შტატი). აივი ლიგის უნივერსიტეტთა შორის ყველაზე ახალგაზრდა, იგი ეზრა კორნელმა და ენდრიუ დიკსონ უაითმა დააფუძნეს 1865 წელს. ეზრა ასევე ვესტერნ იუნიონ ტელეგრაფ კომპანის ერთ-ერთი დამფუძნებელთაგანი იყო. 412 თავდაპირველი სტუდენტით, უნივერსიტეტის გახსნის დღის ცერემონია შედგა 1868 წლის 7 ოქტომბერს. ამჟამად კი ბაკალავრიატის ხარისხზე ჩარიცხულ სტუდენტთა რიცხვი 13.500-ს აღემატება, რაც აივი ლიგის უნივერსიტეტთა შორის უდიდესია. სამაგისტრო და პროფესიულ სტუდენტთა ჩათვლით ითაკაში და სამედიცინო სტუდენტებით ქალაქ ნიუ იორკის კამპუსზე სტუდენტთა საერთო რაოდენობა 20.300-ს აღემატება, რაც დაახლოებით ყველა დანარჩენ აივი ლიგის ინსტიტუტებში ჩარიცხულთა საერთო რაოდენობის ტოლია. 2015 წელს კორნელი Central Washington University Rankings-ის მიხედვით მსოფლიოში მეათე იყო(მერვე შტატებში), QS World University Rankings-მა მას მეჩვიდმეტე ადგილი მიანიჭა, Times Higher Education World University Rankings-მა კი მეთვრამეტე. ამავე წელს Academic Ranking of World Universities-ის კვლევის მიხედვით კორნელი მეცამეტე იყო მსოფლიოს მასშტაბით. რესურსები ინტერნეტში Cornell University — ოფიციალური საიტი Cornell Big Red Cornell — არხი YouTube-ზე სქოლიო